تونیس-ده بازار گونو کئچیریلن پرزیدنت سئچکی‌لری‌نین رسمی نتیجه‌لرینه گؤره، بی طرف نامیزد قیس سعید و حبسده اولان مئدیا رهبری نبیل قروی ایکینجی مرحله‌ده پرزیدنت‌لیک وظیفه‌سی اوغروندا موباریزه آپارا‌جاق‌لار.
بو باره‌ده معلومات تونیس مرکزی سئچکی کمیسیونونون پایتاخت تونیس-ده تشکیل ائتدیگی مطبوعات کنفرانسیندا وئریلدی.
آنایاسا حقوقو عذره پروفسور قیس سعیدین 18،4 فایز، نبیل قروی‌نین ایسه 15،6 فایز سس توپلادیغی بیلدیریلدی.
"ناهدا" حرکاتی‌نین نامیزدی عبدالفتاح مورونون توپلادیغی سس نیسبتی 12،9 فایزدیر. نیدا تونیس پارتیسی‌نین نامیزدی، سابیق مودافعه ناظیری عبدالکریم الزبیدی 10،7 فایز، باش ناظیر یوسف الشاهد ایسه 7،4 فایز سسله بیرینجی مرحله نی یئکونلاشدیریب‌لار.
مرکزی سئچکی کمیسیونو بیرینجی مرحله‌نین یئکون نتیجه‌لری اوکتبرین 21-دک آچیقلاما‌لی، داها سونرا ایکینجی مرحله‌نین تاریخینی اعلان ائتمه‌لی‌دیر.
سئچکی‌لرده اؤلکه داخیلین‌دکی سئچیجی‌لرین فال‌لیغی 45،02 فایز اولوب.
خاریجی اؤلکه‌لرده یاشایان تونیس وطنداش‌لاری‌نین ایسه 19،7 فایزی پرزیدنت سئچکی‌لرینده سس وئریب‌لر.
